recursal/SuperWikiNEXT-32B huggingface dataset:
Pomodoro-keittiöajastin, jonka mukaan menetelmä on nimetty.
**Pomodoro-tekniikka** on italialaisen Francesco Cirillon 1980-luvun loppupuolella kehittelemä ajanhallintamenetelmä. Tekniikka perustuu siihen, että työnteko jaetaan ajastimen avulla (perinteisesti 25 minuutin pituisiin) aikaväleihin, joita erottavat lyhyet (perinteisesti viiden minuutin pituiset) tauot. Jokaista aikaväliä kutsutaan *pomodoriksi*, joka tulee italialaisesta sanasta tomaatille, Cirillon yliopistossa käyttämän tomaatin muotoisen keittiöajastimen mukaan. 

Tekniikan ovat tuoneet suosioon useat sovellukset ja nettisivut, jotka tarjoavat ajastimia ja ohjeita. Tekniikkaa käytetään yleensä keskittymisen ja työnteon tehokkuuden parantamiseksi.

Lähteet
-------

1. ↑  Do more and have fun with time management *Francesco Cirillo*. Viitattu 27.5.2020.
2. ↑  Pomodoro on kokeilun arvoinen ajanhallintamenetelmä *Koulutus*. Viitattu 27.5.2020.
3. ↑  Verkkosovellus Pomodoro-tekniikalle. *increaser.org*. Viitattu 6.1.2021. (englanniksi)
**Keskinäinen Vakuutusyhtiö Turva** on Tampereella pääkonttoriaan pitävä keskinäinen vakuutusyhtiö. Keskinäisyys tarkoittaa sitä, että vakuutuksenottajat omistavat Turvan. Käytännössä tämä tarkoittaa sitä, että yhtiö jakaa kertyneet tuotot asiakkaiden hyväksi kilpailukykyisinä hintoina ja pitkäjännitteiseen asiakkuuteen perustuvina alennuksina. Turvassa on yli 300 työntekijää ja 25 toimipaikkaa ympäri Suomen. Turvan nykyinen toimitusjohtaja on Ville Raunio. Hänen lisäkseen johtoryhmään kuuluvat Jussi Ilveskoski, Tiina Kemppi, Timo Laukas, Anita Aalto ja Satu Rinta-Jaskari.

Turva perustettiin vuonna 1910 työväestön ja työväenyhdistysten tarpeisiin nimellä *Hämeen Työväen Keskinäinen Paloapuyhdistys*. Yhdistys oli tarpeen, koska tavanomaiset vakuutuslaitokset eivät mielellään, tai ainakaan halvalla, vakuuttaneet paloherkkiä puisia työväentaloja. Sisällissodan seurauksena toiminta keskeytyi hetkeksi. 1930-luvulla nimeksi vaihdettiin *Työväen Keskinäinen Vakuutusyhtiö Turva*. Vuoden 2000 yhtiökokouksessa nimi sai nykyisen muotonsa.

Turva on LähiTapiola-ryhmään kuuluvan LähiTapiola Vahinkovakuutuksen tytäryhtiö. Turva välittää Elon työeläkevakuutuksia ja LähiTapiolan vapaaehtoisia eläke- ja henkivakuutuksia asiakkailleen omien tuotteidensa ohessa. EPSI Rating on tutkinut vuosittain suomalaisten vakuutusyhtiöiden asiakastyytyväisyyttä. Tutkimuksen mukaan Turvalla oli alan tyytyväisimmät asiakkaat vuonna 2022. Turva oli alansa ykkönen asiakastyytyväisyydessä myös vuosina 2011, 2012, 2013, 2014, 2016, 2017, 2018, 2019, 2020 ja 2021.

Omistus
-------

Turvan omistavat asiakkaat ja takuupääoman omistajat. Takuupääomasta valtaosan omistaa LähiTapiola-ryhmä. Muita takuupääoman omistajia ovat SAK, 15 ammattiliittoa sekä kaksi työväenyhteisöä.

### Takuupääoman omistajat

* Ammattiliitto Pro
* Auto- ja Kuljetusalan Työntekijäliitto AKT
* Ilmailualan Unioni
* Julkisten ja hyvinvointialojen liitto JHL
* LähiTapiola-ryhmä
* Keskinäinen Työeläkevakuutusyhtiö Elo
* Palvelualojen ammattiliitto PAM
* Paperiliitto
* Suomen Ammattiliittojen Keskusjärjestö SAK
* Suomen Elintarviketyöläisten Liitto
* Suomen Konepäällystöliitto
* Suomen Merimies-Unioni
* Suomen Sosialidemokraattinen Sanomalehtimiesliitto SSSL
* Sähköalojen ammattiliitto
* Teollisuusliitto
* Tradeka-Yhtiöt Oy
* Työväenlehdistön kannatusyhdistys
* Yleinen lehtimiesliitto
* Yrjö Sirolan Säätiö

Lähteet
-------

1. ↑  Turva *www.turva.fi*. Viitattu 10.5.2017.
2. ↑  Vakuutusyhtiö Turva 90 vuotta Kirjatyö 9/2000, luettu 27. elokuuta 2010
3. ↑  Miksi valita vakuutusyhtiöksi Turva? *www.turva.fi*. Viitattu 23.2.2023.
4. ↑  Turva *www.turva.fi*. Viitattu 10.5.2017.

Aiheesta muualla
----------------

* Turvan kotisivut

Suomalaiset vakuutusyhtiöt

|  |  |
| --- | --- |
| Vahinkovakuutus | Alandia • Fennia • If • LähiTapiola • Pohjola Vakuutus • Pohjantähti • Suomen Vahinkovakuutus • Turva • Ömsen |
| Henkivakuutus | Aktia • Alandia • Sp-Henkivakuutus • Fennia • Kaleva • LähiTapiola • Mandatum Life • Nordea • Pohjola Vakuutus |
| Eläkevakuutus | Elo • Ilmarinen • Varma • Veritas |
| Erityisvakuutus | Garantia |
**Siviilitarkkailija** on osittain sotilastarkkailijan kaltaisia tehtäviä kriisialueella suorittava Euroopan unionin tarkkailija, jonka tehtävänä on valvoa pääasiassa sitä, että tulitaukoa noudatetaan ja ettei siviiliväestöön kohdistu väkivallantekoja eikä omaisuusrikoksia, kuten asuntojen ryöstelyä tai tuhopolttoja.*lähde?*

Käsite siviilitarkkailija tuli suomen kieleen syyskuussa 2008, kun Venäjän federaatio ja Etelä-Ossetia eivät suostuneet Sarkozyn-Medvedevin rauhansuunnitelman mukaan ottamaan vastaan Etelä-Ossetian tasavallan alueelle tai sen välittömään läheisyyteen entiselle aselepovyöhykkeelle Georgian armeijan sekä Suomen 2008 puheenjohtaman Euroopan turvallisuus- ja yhteistyöjärjestön sotilastarkkailijoita, koska Venäjän federaation ja Etelä-Ossetian tasavallan näkemyksen mukaan Euroopan turvallisuus- ja yhteistyöjärjestö ei ollut varoittanut Georgian asevoimien hyökkäyksestä 7. elokuuta 2008. Lisäksi venäläisessä verkkolehdessä oli epäilys siitä, että joku tai jotkut sotilastarkkailijat olisivat ainakin 2007 vuoden aikana antaneet tietoja Georgian asevoimien tiedustelutehtäviä suorittaneelle yliluutnantille tietoja eteläosseettien 24 puolustusasemasta.*lähde?*

Etyjin jäätyä Euroopan unionin syrjään tarkkailutilanteesta ja lopetettua konsultoinnin, Euroopan unioni ehdotti 150–200 poliisitarkkailijan lähettämistä tukemaan mahdollisesti 20:stä (alun perin 9:stä) 100:aan kasvavaksi suunniteltua Etyjin sotilastarkkailijajoukkoja. Kaikilla siviitarkkailu suorittavilla ei ole suoritettuna poliisin virkatutkintoa tai eivät ole virkavapaalla poliisista. Tämän vuoksi heistä alettiin käyttää nimitystä siviilitarkkailija.*lähde?*

Koska Etyj lakkasi konsultoimasta tilanteessa,*selvennä* on Euroopan unionin ajateltu lähettävän 300 siviilitarkkailijaa.

Lähteet
-------

1. ↑   [vanhentunut linkki]

Georgian sota

|  |  |
| --- | --- |
| Yleistilanne ja sotatoimet | 
* merisodankäynti
* Abhasian taistelut

 |
| Toimijoita | 
* rauhanturvaajat
* Etelä-Ossetian asevoimat
* Abhasian armeija
* Venäjän 58. armeijan pataljoonatason taktinen osasto

 |
| Keskeisiä paikkoja | 
* Tskhinvali
* Gori
* Kodorin sola
* Valtatie M27
* Rokin tunneli
* Potin satama
* Potin laivastoasema
* turvallisuusvyöhyke

 |
| Sotaharjoitukset | 
* Immediate Response 2008
* Kaukasuksen raja 2008

 |
| Aluksia | 
* ohjusristeilijä Moskva
* ohjusvene Miraž
* ohjusvene Tbilisi
* USS McFaul

 |
| Humanitaarinen apu | Georgian humanitaarinen apu 2008 |
| Aselepotarkkailu | 
* Etelä-Ossetian sota 1991-1992
* Venäjän ja Georgian rauhanturvaoperaatio Etelä-Ossetiassa 1992-2008
* Euroopan turvallisuus- ja yhteistyöjärjestö Georgiassa
* Euroopan unionin tarkkailuoperaatio Georgiassa 2008

 |

Aiheesta muualla
----------------

* EUMM - Georgia : the European Union monitoring mission (15.5.2011) (englanniksi) (diploweb.com)
* An EU civilian observer mission was initiated in Georgia this morning (2.10.2008) (englanniksi) (regeringen.se)
* Diplomacy With Russia: EU Civilian Mission Could Monitor Georgian Peace (5.9.2008) (englanniksi) (spiegel.de)
* - UNOMIG - Background (englanniksi) (un.org)
**David Arroyo Duran** (s. 7. tammikuuta 1980 Talavera de la Reina) on espanjalainen maantiepyöräilijä, joka on viimeksi edustanut UCI Continental Circuits -tasolla kilpailevaa Efapel-tallia.

Arroyo aloitti ammattilaisuransa vuonna 2001 ONCE-tallissa, jota edusti kolmen vuoden ajan. Vuonna 2004, ajaessaan LA - Pecol -joukkueessa, hän sijoittui toiseksi Portugalin ympäriajon kokonaiskilpailussa. Lisäksi hän voitti mäkikilpailun ja nuorten sarjan sekä neljännen ja kahdeksannen etapin.

Vuosina 2005–2012 Arroyo edusti Caisse d'Epargne / Team Movistar -tallia. Hän oli yksi joukkueensa parhaista mäkiajajista Alejandro Valverden, Oscar Pereiron ja Vladimir Karpetsin ohella. Kun Valverde joutui keskeyttämään vuoden 2006 Ranskan ympäriajon jo ensimmäisellä viikolla, Arroyo nimettiin joukkueen kapteeniksi, kunnes Pereiro sai johtajan maillot jaune -paidan itselleen. Tämän jälkeen Arroyo avusti häntä vuorietapeilla sijoittuen itse 21:nneksi. Saman vuoden Espanjan ympäriajossa hän oli yhdeksästoista.

Vuonna 2007 Arroyo sijoittui Italian ympäriajossa kymmenenneksi ja Ranskan ympäriajossa kolmanneksitoista. Seuraavana vuonna hän oli kolmas Alpeilla ajetulla Ranskan ympäriajon 16. etapilla sekä voitti Subida a Urkiola -kilpailun. Espanjan ympäriajossa hän voitti 19. etapin kukistettuaan loppukirissä irtiottokumppaninsa Vasil Kiryjenkan. Kokonaiskilpailussa Arroyo oli seitsemästoista. Italian ympäriajossa 2009 hän sijoittui 11:nneksi. Saman vuoden Tour du Limousin -kilpailussa hän voitti kolmannen etapin.

Arroyo sijoittui toiseksi Italian ympäriajossa 2010. Hän kuului 11. etapilla irtiottoryhmään, joka saapui maaliin yli 12 minuuttia ennen kilpailun suurimpia ennakkosuosikkeja. Arroyo nousi kokonaiskilpailun johtoon 14. etapin jälkeen, ja piti *maglia rosa* -paidan hallussaan 19. etapille saakka, jolloin Ivan Basso ohitti hänet. Lopputuloksissa Arroyo hävisi Bassolle minuutin ja 51 sekuntia. Italian ympäriajon 2011 kokonaiskilpailussa hän oli kolmastoista.

Arroyo edusti Caja Rural -tallia kaudesta 2013, jolloin sijoittui toiseksi Vuelta a Burgos -etappikilpailussa ja 13:nneksi Espanjan ympäriajossa. Hän oli Espanjan ympäriajossa 20:s 2014 ja kahdestoista 2015.

Vuonna 2018 Arroyo odusti portugalilaista Efapel-joukkuetta.

Lähteet
-------

* David Arroyo Trap-Friis tietokannassa (englanniksi)
* David Arroyo Cycling Archives -tietokannassa (englanniksi)
* David Arroyo Pro Cycling Stats -tietokannassa (englanniksi)

### Viitteet

1. ↑  Le classifiche *gazzetta.it*. Viitattu 30.5.2010. (englanniksi)
2. ↑  Contador kahden vuoden pannaan, menetti Tourin ja Giron voitot *procycling.fi*.  6.2.2012.  Arkistoitu 9.2.2012. Viitattu 16.3.2012.
**David de la Cruz Melgarejo** (s. 6. toukokuuta 1989 Sabadell, Katalonia) on espanjalainen maantiepyöräilijä.

De la Cruz aloitti ammattilaisuransa Caja Rural -tallissa 2010–2012. Hän kilpaili Team NetApp-Endura -joukkueessa 2013−2014, Etixx-Quick Step / Quick-Step Floors -tallissa 2015–2017, Team Sky / Team Ineosissa 2018–2019, UAE Team Emiratesissa 2020–2021, Astana Qazaqstan Teamissä 2022–2023 ja vuodesta 2024 alkaen Q36.5 Pro Cycling Teamissa.

De la Cruz voitti Espanjan ympäriajossa 2016 Oviedoon päättyneen yhdeksännen etapin 27 sekunnin erolla Dries Devenynsiin. Hän siirtyi samalla kokonaiskilpailun johtoon yhden etapin ajaksi.

Saavutuksia
-----------

Lähteet: Pro Cycling Stats, Cycling Archives

2012
Vuelta a Asturias, kokonaiskilpailussa toinen
Portugalin ympäriajo, nuorten kilpailun voitto
2016
Espanjan ympäriajo, kokonaiskilpailussa seitsemäs, 9. etapin voitto
2017
Pariisi–Nizza, 8. etapin voitto
Baskimaan ympäriajo, kokonaiskilpailussa neljäs, 3. etapin voitto
Vuelta a Burgos, kokonaiskilpailussa kolmas
Espanjan ympäriajo, 3. etapilla toinen
2018
Vuelta a Andalucia, 5. etapin (aika-ajo) voitto
Pariisi–Nizza-ajo, 8. etapin voitto
Vuelta a Burgos, kokonaiskilpailussa kolmas
Espanjan ympäriajo, kokonaiskilpailussa 15. 17. etapilla kolmas
2020
Critérium du Dauphiné, mäkikirikilpailun voitto
Espanjan ympäriajo, kokonaiskilpailussa seitsemäs
2021
Espanjan ympäriajo, kokonaiskilpailussa seitsemäs

Lähteet
-------

1. 1 2 3 4  David de la Cruz *procyclingstats.com*. Viitattu 6.9.2021. (englanniksi)
2. 1 2 3 4  David De La Cruz Melgarejo *cyclingarchives.com*. Viitattu 2.1.2024. (englanniksi)
3. ↑  2016 » 71st Vuelta a España (2.UWT) Stage 9 » Cistierna › Oviedo. Alto del Naranco (164.5k) *procyclingstats.com*. Viitattu 7.9.2016. (englanniksi)
**Itä-Uudenmaan aluetoimisto** oli Puolustusvoimien aluetoimisto, jonka toiminta-alue käsitti entisen Itä-Uudenmaan maakunnan kuntien lisäksi Tuusulan, Hyvinkään, Järvenpään, Keravan, Mäntsälän, Nurmijärven ja Pornaisen.

Aluetoimisto sijaitsi Tuusulassa ns. Taistelukoulun entisellä varuskunta-alueella.

Itä-Uudenmaan aluetoimisto lakkautettiin puolustusvoimauudistuksen yhteydessä. Sen alueella sijainneet kunnat kuuluvat nykyään Uudenmaan aluetoimiston alaisuuteen..

Aluetoimiston vastuualueen kunnat
---------------------------------

* Askola
* Lapinjärvi (ruots. Lappträsk)
* Loviisa (ruots. Lovisa)
	+ Liljendal vuoden 2009 loppuun
	+ Pernaja vuoden 2009 loppuun
	+ Ruotsinpyhtää vuoden 2009 loppuun
* Myrskylä (ruots. Mörskom)
* Porvoo (ruots. Borgå)
* Pukkila
* Sipoo (ruots. Sibbo)

Vapaaehtoinen maanpuolustustyö
------------------------------

Aluetoimiston vastuualueella toimivat seuraavat ns. maakuntajoukot:

* Itä-Uudenmaan Maakuntakomppania

* Keski-Uudenmaan Maakuntakomppania

* Itä-Uudenmaan maanpuolustuspiiri

Lähteet
-------

1. ↑  Uudenmaan aluetoimisto - asevelvollisen asiointipaikka - Puolustusvoimat Puolustusvoimat *puolustusvoimat.fi*. Viitattu 7.9.2020.
**Intel HD Graphics** ja **Iris Graphics** ovat Intelin integroituja näytönohjaimia Intel Core -sarjan suorittimille, joissa yhdistyvät CPU ja GPU samalle mikropiirille. Malliston edeltäjä oli Intel GMA -sarja, jossa näytönohjain oli pohjoissilta-piirillä. Intel HD Graphics -mikropiirejä käytetään vain prosessoreihin integroituna, eikä niitä ole myynnissä erillisinä näytönohjaimena. AMD:n vastaavaa mallistoa kutsutaan nimellä AMD Accelerated Processing Unit (APU). Eri valmistajien malleja kutsutaan yhteisellä termillä engl. *Integrated Graphics Processor, IGP*.

Intel HD Graphics -mallisto on esitelty vuonna 2010. Mallistossa on DirectX 10.0 ja Unified Shader-tuki. Kaikissa malleissa ei ole OpenCL-tukea lainkaan ja OpenGL-tuki vaihtelee. Intel Iris Graphics- ja Intel Iris Pro Graphics -mallistot puolestaan esiteltiin vuonna 2013.

Intelin integroidut näytönohjaimet ovat tukeneet Intel GVT-g -tekniikkaa. Se mahdollistaa GPU:n virtualisoinnin, jolloin näytönohjainta voi suoraan käyttää virtuaalikoneessa ajetusta käyttöjärjestelmästä, tai emulaattorista kuten QEMU. GVT-g toimi Intel Core -tuotesarjan suorittimilla Broadwellista (5. sukupolvi) Comet Lakeen asti (10. sukupolvi).

Intel Coren 11. sukupolven Tiger Lake -suoritin siirtyi käyttämään Intel Iris Xe -näytönohjainta ja SR-IOV (Single Root IO Virtualization) -virtualisointia. Tälle ei ole kuitenkaan tukea Linuxin i915-ajureissa. Vastaava tekniikka on olemassa Nvidian ja AMD:n näytönohjaimissa, mutta vain näiden valmistajien ammattikäyttöön suunnitelluissa ohjaimissa kuten Quadro ja Radeon Pro.

Lähteet
-------

1. ↑  Supported APIs and Features for Intel® Graphics Drivers Intel. Viitattu 24.1.2017.
2. ↑  Intel GVT-g - ArchWiki *wiki.archlinux.org*.  (englanniksi)
3. ↑  Do 11th Generation Intel® Processors Support GVT-g Technology? *Intel*.  (englanniksi)

Käännös suomeksiKäännös suomeksi Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista.   
Alkuperäiset artikkelit: en:Intel HD and Iris Graphics & en:List of Intel graphics processing units
**Suomen polaariretkikunta** suoritti vuosina 1882–1884 magneettisia ja meteorologisia mittauksia Sodankylässä ja Ivalossa.

Retkikunta sai alkunsa kun Pietariin kokoontunut kansainvälinen napaseutujen tutkimuskomissio julisti vuoden 1. kesäkuuta 1882 – 1. syyskuuta 1883 Kansainväliseksi polaarivuodeksi. Ilmastollisten ja maamagneettisten havaintojen keräämiseksi perustettiin arktisille alueille 12 havaintoasemaa ja näistä yksi tuli Sodankylään.

Polaariretkikunnan osanottajat
------------------------------

* Selim Lemström, retkikunnan johtaja, vastasi magneettisista määrityksistä
* Ernst Biese, Helsingin yliopiston fysikaalisen laboratorion assistentti, Sodankylän havaintoaseman johtaja, vastasi magneettisista määrityksistä
* Alfred Petrelius, ylioppilas, vastasi tähtitieteellisistä paikan- ja ajanmäärityksistä
* Karl Granit, retkikunnan insinööri ja valokuvaaja
* Santeri Dahlström, retkikunnan valokuvaaja 1882–1883
* E. Sundman, luonnontieteiden tutkija
* E. W. Blom, kasvitutkija, oli mukana 1882-1883
* Uno B. Roos, mukana 1883–1884
* Axel Heinrichs, mukana 1883–1884

Retkikunnan havaintovuodet 1882–1884
------------------------------------

Sodankylän havaintoaseman rakennustyöt aloitettiin huhtikuussa 1882 ja retkikunnan pääosa lähti 21. heinäkuuta 1882 laivalla Helsingistä Kemiin josta matkattiin edelleen hevoskyydillä Kemijärvelle ja sieltä veneillä Sodankylään jonne saavuttiin 5. elokuuta. Magneettiset ja meteorologiset havainnot päästiin aloittamaan elokuun lopulla 1882 ja ensimmäinen havaintojakso kesti syyskuun alkuun 1883 saakka. Havaintoja tehtiin myös Ivalojoen Kultalaan sijoitetussa sivuasemassa. Tutkijat mittasivat tunnin välein ilman lämpötilan, tuulen suunnan ja voimakkuuden, maan magneettikentän voimakkuuden ja ilman sähköisyyden. Retkikunta yritti valokuvata myös revontulia mutta siihen ei silloinen valokuvaustekniikka riittänyt vaan heidän oli tyydyttävä maisemien ja ihmisten kuvaamiseen.

Toisena havaintovuonna 1883–1884 mittauksia jatkettiin samaan tapaan Sodankylässä ja Kultalassa. Virallisen ohjelman ulkopuolella Lemström koetti todistaa oikeaksi teoriaansa revontulien sähköisestä alkuperästä. Hän koetti synnyttää keinotekoisesti revontulia ja sijoitti tätä varten kuparisilmukan aluksi Oratunturin ja sitten Pietarintunturin laelle. Kokeiden tulokset vakuuttivat ainakin Lemströmiä itseään mutta muualla niitä arvosteltiin. Havaintojakson päätyttyä Sodankylän havaintoasema purettiin. Seuraavan kerran Sodankylässä tehtiin maan magneettikentän mittauksia 1910-luvulla kun Sodankylään perustettiin geofysiikan observatorio Tähtelä.

Kirjallisuutta
--------------

* *Suomalaisesta tutkimusretkestä Sodankylään ja Kultalaan vuosina 1882-83 ja 1883-84 ynnä kuvaelmia Lapista. Matkueen jäsenten kirjoittamat*. G. W. Edlund, Helsinki 1885

Lähteet
-------

* Oulun yliopiston kirjasto : Tutkijoiden Lappi : Suomen polaariretkikunta
* Suomen polaariretkikunta Sodankylään 1882, Sodankylän verkkolehti 22.9.2012 (Arkistoitu – Internet Archive)
**Thomas William "Tom" Bradshaw** (s. 27. heinäkuuta 1992 Shrewsbury, Englanti) on walesilainen jalkapalloilija, pelipaikaltaan hyökkääjä. Hän on pituudeltaan 178-senttimetrinen. Hän edustaa Englannin mestaruussarjassa pelaavaa Millwallia. Hän on pelannut Walesin A-maajoukkueessa vuodesta 2016.

Bradshaw edusti juniorisarjoissa walesilaista Aberystwyth Townia ja englantilaista Shrewsbury Townia. Hän teki ensiesiintymisensä Shrewsbury Townin Englannin kakkosliigassa pelanneessa edustusjoukkueessa huhtikuussa 2010. Hän edusti seuraa vuoteen 2014 saakka, kaudet 2012–2014 Englannin ykkösliigassa. Kaudet 2014–2016 Bradshaw edusti ykkösliigassa Walsallia. Kesällä 2016 hän siirtyi Barnsleyyn, jossa hän pelasi kahden kauden aikana Englannin mestaruussarjassa 81 ottelua ja teki niissä 15 maalia. Kaudeksi 2018–2019 Barnsley putosi ykkösliigaan, ja elokuussa 2018 Bradshaw lähti lainalle Millwalliin, joka osti hänet pysyvästi tammikuussa 2019. Bradshaw on pelannut vuoden 2023 loppuun mennessä Millwallissa 172 mestaruussarjaottelua ja tehnyt niissä 42 maalia, joista 16 maalia kaudella 2022–2023.

Bradshaw pelasi Walesin alle 19- ja alle 21-vuotiaiden maajoukkueissa. Hän pelasi Walesin A-maajoukkueessa ensimmäisen kerran maaliskuussa 2016 Kiovassa ystävyysottelussa Ukrainaa vastaan. Tämän jälkeen hän on pelannut A-maajoukkueessa marraskuussa 2017, maaliskuussa 2018 ja viisi ottelua vuonna 2023. Hän on pelannut vuoden 2023 loppuun mennessä yhteensä kahdeksan A-maaottelua mutta ei ole ollut kertaakaan avauskokoonpanossa. Otteluista neljä on kuulunut EM-karsintaan ja neljä on ollut ystävyysotteluita.

Lähteet
-------

1. 1 2 3  Tom Bradshaw Transfermarkt-sivustolla (englanniksi)
**Gorka Izagirre Insausti** (s. 7. lokakuuta 1987 Ormáiztegui, Baskimaa) on espanjalainen maantiepyöräilijä.

Izagirre aloitti ammattilaisuransa Contentpolis–Ampo-joukkueessa 2009, edusti Euskaltel-Euskadia 2010–2013, Movistar Teamia 2014–2017, Bahrain-Meridaa 2017−2018, Astanaa 2019–2021, Movistar Teamia 2022–2023 ja on vuodesta 2024 ajanut Cofidis-tallissa. Hän on kilpaillut myös cyclocrossissa.

Myös Gorka Izagirren veli Jon Izagirre on maantiepyöräilijä.

Saavutuksia
-----------

Lähteet:Pro Cycling Stats, Cycling Archives

2003
Cyclocrossin "debytanttien" Espanjan-mestaruus
2010
Luxemburgin ympäriajo, 4. etapin voitto
Prueba Villafranca de Ordizia, voitto
2012
Ranskan ympäriajo, 16. etapilla kolmas
Prueba Villafranca de Ordizia, voitto
2014
Klasika Primavera, toinen
Prueba Villafranca de Ordizia, voitto
Espanjan ympäriajo, 1. etapin (joukkueaika-ajo) voitto
2016
Klasika Primavera, toinen
2017
Pariisi–Nizza, kokonaiskilpailussa neljäs
Klasika Primavera, voitto
Italian ympäriajo, 8. etapin voitto, 17. etapilla kolmas
2018
Tour of Oman, kokonaiskilpailussa kolmas
Pariisi–Nizza, kokonaiskilpailussa kolmas
Maantieajon Espanjan-mestaruus
Ranskan ympäriajo, 16. etapilla toinen
2019
Tour de la Provence, kokonaiskilpailun voitto
Clásica de San Sebastián, neljäs
MM-kilpailut, maantieajossa yhdeksäs
2020
Gran Trittico Lombardo, voitto
Espanjan ympäriajo, kokonaiskilpailussa 19:s
2021
Italian ympäriajo, kokonaiskilpailussa 19:s

Lähteet
-------

1. 1 2 3  Gorka Izagirre *procyclingstats.com*. Viitattu 2.1.2024. (englanniksi)
2. 1 2 3 4  Gorka Izaguirre *cyclingarchives.com*. Viitattu 25.1.2021. (englanniksi)
3. ↑  Gorka Izagirre matches his brother's record with Giro d'Italia stage win *cyclingnews.com*.  14.5.2017. Viitattu 20.5.2017. (englanniksi)
Mielenosoitus "Maailma sanoo ei Israelin miehitykselle" Yhdysvaltain pääkaupungissa 10.6.2007.
Israelin miehitystä Palestiinassa vastustavat ja sitä vastaan kampanjoivat Yhdysvalloissa useat järjestöt. Monet niistä kuuluvat palestiinalaisten oikeuksia ajavaan koalitioon *US Campaign for Palestinian Rights*. Järjestöihin kuuluu ihmisoikeus- ja rauhanjärjestöjä, sotaa vastustavia organisaatiotia, sekä arabiryhmiä.  Ryhmien toimintatapoja ovat koulutus, mielenosoitukset, kansalaistottelemattomuus ja lobbaus.

Historia
--------

Miehitystä vastustava poliittinen aktivismi alkoi kuuden päivän sodan jälkeen Israelin miehitettyä Länsirannan sitä halliinnelta Jordanialta, Gazan kaistan sitä hallinneelta Egyptiltä ja Golanin kukkulat niitä hallinneelta Syyrialta.

Viitteet
--------

1. ↑  Member Organizations (Arkistoitu – Internet Archive) US Campaign to End the Israeli Occupation (now the US Campaign for Palestinian Rights).
2. ↑  40 National Orgs. Tell Congress, "Freeze Military Aid to Israel Until Israel Freezes Settlements", by the US Campaign to End the Israeli Occupation in Monthly Review, June 16, 2009.
3. ↑  Ida Wahlstrom, Rights Groups Condemn US Role in Gaza Conflict, Common Dreams, January 10, 2009.
4. ↑  Melissa Apter, 'Coming Out' for the Palestine Solidarity Movement, The Nation, June 4, 2007.
5. ↑  George Friedman The Israel Lobby in U.S. Strategy, September 4, 2007.
**Ruokatieto Yhdistys ry** edistää suomalaista ruokakulttuuria viestimällä ruuasta ja ruokaketjusta sekä tekemällä tunnetuksi Hyvää Suomesta -merkkiä suomalaisen elintarvikkeen tunnuksena**.**
Yhdistyksen jäsninä on vuoden 2024 alussa 300 organisaatiota, joihin kuuluvat kaikki Hyvää Suomesta -merkkiä käyttävät yritykset sekä muita suomalaista ruokaketjua edustavia yhteisöjä. Hyvää Suomesta -merkittyjä tuotteita on noin 13 000 kappaletta. Hyvää Suomesta-merkin käyttäjiä on yhteensä 360. 

Ruokatieto Yhdistys tuottaa monipuolista materiaalia ruokakasvatuksen tueksi. Ruokavisa on yläkoululaisille suunnattu vastuullisen ruokaketjun opetuskokonaisuus, joka koostuu oppimateriaalista, verkossa tehtävästä osaamiskilpailusta ja loppukilpailusta. Retki kauppaan -yhteistyössä S-ryhmän kanssa toteutettu opetuskokonaisuus vie oppilaat opettajan johdolla lähimarkettiin oppimaan kaupasta ja ruokaketjusta. Ruuan reitti on alakoululaisille suunnattu opetuskokonaisuus, joka tutustuttaa ruuan matkaan pellolta pöytään.

  

Ruokatieto yhdistys tuottaa vuosittain yhteistyössä Agronomiliiton, Luonnonvarakeskus Luken, Maa- ja metsätaloustuottajain Keskusliitto MTK:n, Svenska Lantbruksproducenternas centralförbund SLC:n ja ProAgria Keskusten Liiton kanssa Tietohaarukka-julkaisun. Tietohaarukka - tilastotietoa elintarvikealasta -julkaisu on monipuolinen tilastopaketti koko ruokaketjusta, niin alkutuotannosta, elintarviketeollisuudesta kuin ruuan kulutuksestakin. Tiedot ovat pääosin edelliseltä vuodelta, ja mukana on tilastotietoja aikaisemmilta vuosilta sekä kansainvälisiä lukuja vertailun mahdollistamiseksi. Tietohaarukkaan on sisällytetty tilastolukuina ruokaketjun käytäntöjä ja lisäarvotekijöitä, joita voidaan hyödyntää rakennettaessa suomalaisen ruokaketjun vastuullisuuteen nojaavaa kilpailukykyä.  Tietohaarukka on ladattavissa suomen, ruotsin ja englannin kielellä Ruokatieto.fi -verkkosivuilta.

  

Vuonna 1958 perustettu yhdistys toimii Helsingin Tukkutorilla. Yhdistyksen aiempina niminä ovat olleet Maatalousalan tiedotuskeskus MAT ry ja Finfood – Suomen Ruokatieto ry. Finfood - Suomen Ruokatieto ry vaihtoi nimensä Ruokatieto Yhdistys ry:ksi joulukuussa 2009.
Yhdistyksen jäseneksi voivat hakea organisaatiot, jotka ovat kiinnostuneita käyttämään Hyvää Suomesta -merkkiä tai muutoin edistämään suomalaista ruokakulttuuria ja kannattamaan työtä suomalaisen ruoan puolestapuhujana..

Lähteet
-------

* Suomalaisen ruokakulttuurin asialla (Arkistoitu – Internet Archive) Ruokatieto Yhdistys ry. Viitattu 12.6.2013.

### Viitteet

1. ↑  Ruokavisa - vastuullisuus ruokaketjussa | Ruokatieto Yhdistys *www.ruokatieto.fi*. Viitattu 9.7.2020.
2. ↑  Retki kauppaan | Ruokatieto Yhdistys *www.ruokatieto.fi*. Viitattu 9.7.2020.
3. ↑  Ruuan reitti - ruokakasvatusta alakouluille | Ruokatieto Yhdistys *www.ruokatieto.fi*. Viitattu 9.7.2020.
4. ↑  Lyhyesti Hyvää Suomesta -merkistä | Hyvää Suomesta *www.hyvaasuomesta.fi*. Viitattu 9.7.2020.

Aiheesta muualla
----------------

* Ruokatieto Yhdistys ry:n kotisivut
Northward on hard rock duo yhtye jonka muodostavat Nightwish laulaja Floor Jansen sekä Pagan's mind yhtyeen kitaristi Jørn Viggo Lofstad.

He loivat projektin vuonna 2007 ja heillä oli albumi kasassa vuonna 2008 mutta levy ongelmien ja ajanpuutteen vuoksi sitä ei pystytty julkaisemaan. Northward yhdistyi lopulta vuonna 2017 uudestaan ja äänittivät albumin. Nuclear Blast julkaisi albumin 19. Lokakuuta. 2018. 

Floor Jansen kertoi kummakin muusikon olevan kiireisiä omissa yhtyeissään. Northward on sivuprojekti eikä varsinainen yhtye ja että he eivät tulisi esiintymään livenä. 

1. ↑  Northward - Floor Jansen And Jørn Viggo Lofstad's Project To Release Debut *Metal Storm*. Viitattu 1.1.2024. (englanniksi)
2. ↑  Blabbermouth: NORTHWARD Feat. NIGHTWISH Singer And PAGAN'S MIND Guitarist: 'While Love Died' Video Released *BLABBERMOUTH.NET*.  24.8.2018. Viitattu 1.1.2024. (englanniksi)
3. ↑  Blabbermouth: FLOOR JANSEN Says NORTHWARD Won't Perform Live: 'Don't Think Of This As A Band' *BLABBERMOUTH.NET*.  20.10.2018. Viitattu 1.1.2024. (englanniksi)
Ritarikunnan tunnus
**Oliver Tambon seuralaisten ritarikunta** (engl. *Order of the Companions of O. R. Tambo*) on eteläafrikkalainen ritarikunta, joka perustettiin 6. joulukuuta 2002. Sitä myönnetään yksinomaan ulkomaalaisille tunnustuksena kansainvälisten suhteiden parantamisesta, Etelä-Afrikan intressien edistämisestä tai maan arvojen jakamisesta. Ritarikunta on nimetty Oliver Tambon mukaan, joka toimi näkyvänä apartheidin vastustajana. Ritarikunnan näkyvin tunnus on puusta valmistettu kävelykeppi, joka kuvaa kunniamerkin saajan saamaa arvostusta sekä tukea, jota hän kunniamerkin saatuaan saa.

Kunniamerkkiä jaetaan kolmessa luokassa (kultainen, hopeinen ja pronssi), mutta ritarikunnan nauha on yhtenäinen kaikissa luokissa:

* ritarikunnan nauha

Lähteet
-------

1. ↑  Order of the Companions of O.R.Tambo *wawards.org*.  2023. Viitattu 4.5.2023. (englanniksi)
2. ↑  The Order of the Companions of O.R. Tambo *The Presidency*.  2023.  Arkistoitu 4.8.2023. Viitattu 4.5.2023. (englanniksi)
3. ↑  ODM of South Africa: Order of OR Tambo *medals.org.uk*.  2023. Viitattu 4.5.2023. (englanniksi)
Vuonna 2000 kanonisoitiin koko Venäjän viimeinen tsaariperhe pyhäksi.
**Pyhimykset ortodoksisessa kirkossa** ovat "ihmisiä, jotka kilvoittelun ja Jumalan armon kautta ovat tulleet osalliseksi Jumalan pyhyydestä". Heistä käytetään pyhimyksen sijaan nimitystä "pyhä". Monet ortodoksisen kirkon pyhät ovat myös katolisen kirkon kanonisoimia pyhimyksiä, sillä molemmilla kirkoilla on tuhatvuotinen yhteinen historia. 

Ortodoksisessa kirkossa on niin paljon pyhiä, että heidän muistopäiviään riittää kirkkovuoden jokaiselle päivälle yksi tai useampi. Pyhäksi julistaminen eli kanonisointi on yksinkertaisempaa kuin katolisessa kirkossa. Se tarkoittaa, että kirkko vahvistaa kirkon jäsenten kokemuksen, että tietty ihminen on pyhä.

Pyhien jaottelu
---------------

Pyhiä kutsutaan nimillä, jotka luonnehtivat heidän elämänvaiheitaan. Tavallisia ovat seuraavat nimikkeet:

* marttyyri (= ihminen, joka on todistanut Kristuksesta kuolemallaan),
* pyhittäjä (= luostarin asukas),
* vanhurskas (= maallikko),
* tunnustaja (= ihminen, joka on toiminnallaan ja kärsimyksillään todistanut Kristuksesta),
* pyhät isät ja äidit (= kirkon opettajia),
* apostoli (= Kristuksen opetuslapsi tai heidän vertaisensa), apostoleja on yhteensä 70.
* evankelista (= Kristuksen ylösnousemuksen todistaja),
* profeetta (= Jumalan sanan vastaanottaja ja julistaja),
* autuas (= autuas luonne) ja
* Kristuksen tähden houkka (= äärimmäinen kilvoitusmuoto, joka sisältää teeskennellyn mielisairauden piirteitä).

Viimeisestä on esimerkkinä Vasili Autuas, jonka muistokirkko sijaitsee Moskovan Punaisella torilla.

Reliikit
--------

Pyhien kunnioittamiseen kuuluvat reliikit eli pyhäinjäännökset, joita on kätketty jokaisen kirkon alttaripöytään. Tapa on muisto alkukirkon tavasta suorittaa liturgioita marttyyrien haudalla. Reliikkejä voi olla myös pyhässä ikonissa tai erillisissä pyhäinjäännöslippaissa. Useimmiten reliikki on luunpala, mutta joskus koko pyhä ruumis lepää relikvaariossa. Reliikkejä kunnioitetaan Pyhän Hengen voiman välikappaleina.

Pyhien merkitys
---------------

Ortodoksisessa kirkossa pyhät rukoilevat Jumalaa elävien puolesta, minkä takia heidän puoleensa käännytään esirukouspyynnöillä. Pyhät ovat tärkeitä myös esikuvina. Erikoisasemassa on tällöin se pyhä, jonka mukaan henkilö on itse nimetty.

Lähteet
-------

* Staffan Skott: *Romanovit – Keisarisuvun kohtalo*. Helsinki: Schildts Kustannus, 2011. ISBN 978-951-50-2063-5.

### Viitteet

1. ↑  Skitt 2011, s. 294
2. 1 2 3 4 5  Pyhien kunnioittaminen *Suomen ortodoksinen kirkko*. Viitattu 3.10.2023.
3. ↑  Seitsemänkymmentä apostolia *Ortodoksi.net*.  2011. Ortodoksinen kirkko. Viitattu 4.10.2023.
4. ↑  Autuas Vasili Moskovalainen, Kristuksen tähden houkka Suomen ortodoksinen kirkko. Viitattu 3.10.2023.
**Ollywood** tarkoittaa orijankielistä elokuvateollisuutta, joka keskittyy Odishan osavaltioon. Nimitys on sulautuma, joka muodostuu sanoista "Odia" ja "Hollywood".

Ensimmäinen orijankielinen elokuva oli nimeltään *Sita Bibaha* (suom. *Sitan häät*), joka julkaistiin vuonna 1936 Purin kaupungissa. Elokuvan ohjasi odishalainen runoilija Mohan Sundar Deb Goswami. Vuonna 1976 perustettiin Odisha Film Development Corporation (OFDC), jonka tehtävänä on muun muassa avustaa yksityisiä toimijoita ja koordinoida paikallisia elokuvafestivaaleja.

Ollywood on verrattain pieni markkina-alue Intiassa, sillä vuosittain elokuvia tuotetaan alle 30.

Valikoima elokuvia 2010-luvulta
-------------------------------

* *Swayamsiddha* (2010)
* *Akhire Akhire* (2014)
* *Biju Babu* (2019)

Valikoima Ollywoodin tunnetuimpia näyttelijöitä
-----------------------------------------------

Vuonna 2016 Ollywoodin parhaiten palkatut näyttelijät olivat seuraavat henkilöt. Anubhav Mohantylle maksettiin 3 000 000 rupiaa elokuvasta *Gapa Hele bi Sata* (2015)

* Anubhav Mohanty
* Arindam Roy
* Sabyasachi Mishra
* Sidhant Mohapatra
* Babushan Mohanty

Myös Bijay Mohantya (1950–2020) pidetään yhtenä kaikkien aikojen merkittävimmistä Ollywood-näyttelijöistä.

Aiheesta muualla
----------------

* OFDC:n kotisivu (Arkistoitu – Internet Archive)

Lähteet
-------

1. ↑  "3", *Bonding with the Lord: Jagannath, Popular Culture and Community Formation*. Bloomsbury. Teoksen verkkoversio. (englanniksi)
2. ↑  Gokulsing, K. Moti & Dissanayake, Wimal: *Routledge Handbook of Indian Cinemas*, s. 63. Routledge, 2013. Teoksen verkkoversio. (englanniksi)
3. ↑  ON OUR MARCH – OFDC *odfilm.org*.  Arkistoitu 30.6.2020. Viitattu 30.6.2020. (englanniksi)
4. ↑  Nanda, Jayanta K.: *Industrial Development*, s. 124. Sarup & Sons, 2001. Teoksen verkkoversio. (englanniksi)
5. ↑  Opera industry bigger than Ollywood *The New Indian Express*. Viitattu 30.6.2020.
6. ↑  Odia actor Bijay Mohanty passes away *The Indian Express*.  21.7.2020. Viitattu 23.7.2020. (englanniksi)
7. ↑  A tearful adieu to Bijay Mohanty *The New Indian Express*. Viitattu 23.7.2020.
Oulun oikeustalo.
**Oulun käräjäoikeus** toimii Oulussa ja Ylivieskassa, ja sen istuntopaikat ovat Oulussa, Kuusamossa ja Ylivieskassa. Sen tuomiopiiri on Pohjois-Pohjanmaan maakunta ja sen toimialueeseen kuuluu 30 kuntaa, jotka ovat Alavieska, Haapajärvi, Haapavesi, Hailuoto, Ii, Kalajoki, Kempele, Kuusamo, Kärsämäki, Liminka, Lumijoki, Merijärvi, Muhos, Nivala, Oulainen, Oulu, Pudasjärvi, Pyhäjoki, Pyhäjärvi, Pyhäntä, Raahe, Reisjärvi, Sievi, Siikajoki, Siikalatva, Taivalkoski, Tyrnävä, Utajärvi, Vaala ja Ylivieska. Oulun käräjäoikeudessa on hallinto-osaston lisäksi kolme lainkäyttöosastoa, joista ensimmäisessä käsitellään riita-asioita, toisessa rikosasioita ja kolmas on ns. sekaosasto.

Oulun käräjäoikeudessa työskentelee vakinaisessa virkasuhteessa noin 120 henkilöä. Oikeuden laamanni on Kari Turtiainen.

Katso myös
----------

* Oulun oikeustalo

Lähteet
-------

1. ↑  Oulun käräjäoikeus - Oikeus.fi / Tuomioistuimet / Käräjäoikeudet / Oulun käräjäoikeus *oikeus.fi*. Viitattu 28.3.2020.
2. ↑  Oulun käräjäoikeuden organisaatiokaavio *Oikeus.fi*.  1.4.2013. Oikeuslaitos. Viitattu 26.12.2014.
3. ↑  Oulun käräjäoikeuden toimintakertomus 2020, s. 8 *oikeus.fi*.
4. ↑  Oulun käräjäoikeuden laamanniksi Kari Turtiainen  29.6.2021. Tuomioistuinlaitos. Viitattu 12.6.2023.

Suomen käräjäoikeudet

|  |  |
| --- | --- |
| Helsingin hovioikeuspiiri | 
* Helsinki
* Itä-Uusimaa
* Länsi-Uusimaa

 |
| Itä-Suomen hovioikeuspiiri | 
* Etelä-Karjala
* Etelä-Savo
* Kymenlaakso
* Pohjois-Karjala
* Pohjois-Savo
* Päijät-Häme

 |
| Rovaniemen hovioikeuspiiri | 
* Kainuu
* Lappi
* Oulu

 |
| Turun hovioikeuspiiri | 
* Ahvenanmaa
* Kanta-Häme
* Pirkanmaa
* Varsinais-Suomi

 |
| Vaasan hovioikeuspiiri | 
* Etelä-Pohjanmaa
* Keski-Suomi
* Pohjanmaa
* Satakunta

 |
**Bombardier Recreational Products Inc.** eli **BRP** on kanadalainen yhtiö, joka valmistaa muun muassa Lynx-moottorikelkkoja, Can-Am-mönkijöitä ja Sea-Doo-vesiskoottereita. 

BRP on maailman suurin moottorikelkkojen valmistaja.

Historia
--------

Bombardier Recreational Products Inc. oli vuoteen 2003 asti osa Bombardier-yhtiötä.

Vuonna 2013 BRP listautui pörssiin, ja vuonna 2017 sen liikevaihto oli 4,2 miljardia Kanadan dollaria (noin 2,8 miljardia euroa).

Vuonna 2001 Bombardier osti Outboard Marine Corporationin konkurssipesältä Johnson- ja Evinrude-perämoottorit, joista ensimmäisen valmistuksen BRP lopetti 2007 ja jälkimmäisen 2020.

BRP Finland
-----------

BRP:n suomalainen tytäryhtiö BRP Finland Oy on perustettu vuonna 2003. Se valmistaa Rovaniemellä Lynx-moottorikelkkoja ja Ski-Doo-moottorikelkkoja sekä Suomessa kehitettyjä 6-pyöräisiä Can-Am-mönkijöitä. Vuonna 2016 BRP Finland työllisti 356 henkilöä, joista 40 tuotekehityksessä, ja sen liikevaihto oli 261 miljoonaa euroa.   Vuonna 2017 viennin osuus tehtaan tuotannosta oli 85 prosenttia. Suomen markkinoita johtivat Lynx (50 %) ja Ski-Doo (23,5 %).

Mönkijöitä tehtaalla on valmistettu vuodesta 2014 lähtien.

Yhtiö on perustanut Suomen moottorikelkkasäätiön, joka on mukana muun muassa Rovaniemelle vuonna 2014 avatussa Joulupukin kelkkatalossa.

Tuotteet
--------

BRP valmistaa muun muassa Suomessa suunniteltuja Lynx-moottorikelkkoja ja Can-Am-mönkijöitä ja kanadalaisia Ski-Doo- ja BoonDocker-moottorikelkkoja.  Rovaniemellä suunnitellaan myös kelkkailuun sopivia ajovaatteita ja -varusteita. Kelkkavaatteissa on esimerkiksi lenkki hätäkatkaisimelle. Hätäkatkaisin sammuttaa moottorikelkan, jos kuski putoaa kelkasta.

Yhtiö myy myös Sea-Doo-vesiskoottereita.*lähde?*

Lähteet
-------

1. ↑  Poromiehen apurista vapaa-ajan veturiksi - Lynx täyttää 50 vuotta *Yle Uutiset*. Viitattu 5.5.2021.
2. 1 2  Siekierska, Alicja: How BRP caught a big wave, while Bombardier was left treading water *Financial Post*.  27.7.2017. Viitattu 12.5.2019. (englanniksi)
3. ↑  Hiiro, Jukka: Evinrude-perämoottorien yli satavuotinen tarina päättyy.  *Vene-lehti*, 28.05.2020. Artikkelin verkkoversio. Viitattu 18.12.2021.
4. ↑  Pollard, Garland: Goodbye Evinrude. Goodbye Middle Class Boating *Brandland USA*.  7.6.2020. Viitattu 18.12.2021.
5. ↑  Plueddeman, Charles: The Outboard Expert: Johnson Outboards Fading Fast *Boats.com*.  12.4.2007. Viitattu 18.12.2021.
6. 1 2  Nykänen, Seppo: Hyötykelkat pitäneet tehtaan Suomessa - Lynx 50 vuotta *Koneviesti*.  8.6.2017. Viitattu 4.5.2021.
7. ↑  Tekniikan Maailma *tekniikanmaailma.fi*. Viitattu 4.5.2021.
8. ↑  Ajettua - 18E/2016 - Näköislehti *wp.tekniikanmaailma.fi*. Viitattu 4.5.2021.
9. 1 2  Kelkkakauppa kiihtyy lumen ja matkailun imussa *Maaseudun Tulevaisuus*. Viitattu 5.5.2021.
10. ↑  Lynx-moottorikelkkoja valmistettu 300 000 *Yle Uutiset*. Viitattu 5.5.2021.
11. ↑  Joulupukin kelkkatalo avattiin Napapiirillä *Yle Uutiset*. Viitattu 5.5.2021.
12. ↑  Kelkkamieskin seuraa trendejä – BRP hakee kasvua vaatepuolelta *Yle Uutiset*. Viitattu 5.5.2021.

Aiheesta muualla
----------------

* BRP.com
**Ompelijatar (Työläisnainen)** on suomalaisen taiteilijan Helene Schjerfbeckin öljyvärityö kankaalle vuodelta 1905. Kooltaan tämä työ on 95,5×84,5 cm ja se kuuluu Ateneumin taidemuseon kokoelmiin.

*Ompelijatar (Työläisnainen)* kuuluu Helene Schjerfbeckin modernistisiin Hyvinkäällä syntyneisiin maalauksiin. Tässä maalauksessa luiseva nuorehko naishahmo istuu kiikkutuolissa ajatuksiinsa vaipuneena. Ompelijaksi hänet tunnistaa kiikkutuolin jalassa roikkuvista saksista. Maalaus on tummasävyinen ja sitä on verrattu hiljaiselta tunnelmaltaan James McNeill Whistlerin ja Vilhelm Hammershoinin töihin. Schjerfbeckin naisesta Ompelijattaressa huokuu sisäinen kireys. Hän ikään kuin torjuu katsojan ja hänen asentonsa on varautunut, kun hän ankeahkon oloisesti hieman kumarassa istuu kädet ristissä tuolillaan. Hänen katseensa on suuntautunut alas.

*Ompelijatar (Työläisnainen)* kuuluu Schjerfbeckin "mustiin maalauksiin", jotka aloittivat hänen tuotannossaan uuden vaiheen. Nämä maalaukset ovat tyyliltään yhteneväisiä. Hän pelkistää niissä muotoa ja käyttää värejä harkitusti. Naiset ovat vaiti ja heitä ympäröivä sisätila on hiljainen, koko maalauksen tunne on rauhallinen. Hänen muita "mustia maalauksiaan" ovat *Kansakoulutyttö II* ja *Äiti*. Viimeksi mainitussa hän kuvaa omaa äitiään Olga Schjerfbeckiä.

Mallina Schjerfbeckillä *Ompelijattaressa* oli Anna Lintumäki. Vuonna 1927 taidekauppias Gösta Stenman alkoi tilata uusversioita Schjerfbeckin varhaisteoksista. Ateneumin taidemuseolla on hallussaan näistä uustöistä Ompelijattaresta on myös puolivartalokuva vuodelta 1927.

Lähteet
-------

1. 1 2  *Helene Schjerfbeck 150 vuotta*. Marie Chistine Tams. Helsinki: Ateneumin taidemuseo, 2012.
2. ↑  Helene Schjerfbeck 150 vuotta, 2012, s. 165 ja 256, Helsinki: Ateneumin taidemuseo

Aiheesta muualla
----------------

* Suomen Kansallisgalleria, kokoelmat: Ompelijatar (Työläisnainen) (1905)
* Suomen Kansallisgalleria, kokoelmat: Ompelijatar, puolivartalokuva (Työläisnainen)(1927)
* Suomen Kansallisgalleria, kokoelmat: Kansakoulutyttö II (1908)
Kallansillat. Oikealla Savon sellutehdas Sorsasalossa.
Kallansiltojen tietyömaa lokakuussa 2010
**Kallansillat** on noin 4 200 metrin pituinen pengertie ja siltaketju, jonka kautta valtatie 5 ja valtatie 9 sekä Savon rata ylittävät Kallaveden. Sillat yhdistävät Kuopion Päivärannan, Suosaaren, Tikkalansaaren, Sorsasalon ja päättyvät Siilinjärven Vuorelaan. Vaikka valtaosa reitistä on pengerrettyä, on siltojen alitus mahdollista vesiliikenteelle kaikkiaan viidestä silta-aukosta. Niistä eteläisin, Päivärannan läppäsilta (ns. *Saksan seisoja*), oli myös avattavissa kokonaan korkeillekin aluksille. Siltojen kautta kulki vuonna 2004 keskimäärin 28 000 ajoneuvoa vuorokaudessa.

Historiaa
---------

Kallaveden ylitys tapahtui vielä 1800-luvulla käyttäen laivoja, veneitä ja Kelloniemestä Toivalaan kulkeneita lauttoja. Päätös Savon radan jatkamisesta Kuopiosta Iisalmeen johti myös kiinteän penger- ja siltayhteyden rakentamiseen järven yli Suosaaren, Tikkalansaaren ja Sorsasalon saarien kautta. Rautatie siltoineen otettiin käyttöön aivan 1900-luvun alussa. Samalla lauttayhteys lakkautettiin.

Maantietä ei Kallansiltojen ensimmäisinä vuosikymmeninä ollut rakennettu näiden yhteyteen. Vuosina 1922–1932 autoja kuljetettiin junanvaunuissa Kallaveden yli, kunnes maantieyhteys valmistui radan viereen 1932. Aina 1960-luvun alkupuolelle asti Päivärannan silta oli sekä auto- että junaliikenteen käytössä. Nelikaistainen maantie Kuopion keskustan ja Vuorelan välille valmistui 1960-luvun puolivälissä, jolloin myös vanhat siltarakenteet Kallansilloilla korvattiin uusilla. Vanhat kaarisillat (2 kpl) on varastoituna nykyisten läppäsiltojen läheisyydessä Suosaaressa. Varastoidut siltarakenteet ovat vuodelta 1932*lähde?* ja ne ovat peittyneet kasvillisuuden sekaan.

Tiehallinto käynnisti lokakuussa 2009 hankkeen valtatie 5:n parantamiseksi moottoritieksi Kallansiltojen kohdalla noin viiden kilometrin matkalta. Lisäksi tieosuuden itäpuolelle rakennettiin rinnakkaistie, joka otettiin käyttöön heinäkuussa 2013. Päivärannan läppäsillat korvataan kiinteillä silloilla. Toukokuussa 2013 Kuopion ja Iisalmen välinen laivaväylä siirrettiin Suosaaren ja Tikkalansaaren väliin. Ajoneuvoliikenteelle rakennettiin kiinteä silta, jonka alikulkukorkeus on 12,5 metriä, sekä rautatielle nostosilta. Hankkeen kustannusarvio on noin 90 miljoonaa euroa. Hanke valmistui kesällä 2014.

Lähteet
-------

1. ↑  Valtatie 5:n välin Päiväranta-Vuorela tiesuunnittelu on käynnistynyt  12.12.2005. Tiehallinto.  Arkistoitu 29.9.2007. Viitattu 4.9.2008.
2. 1 2  Liikenneväylien kehitys *Pohjois-Savon muisti*.  28.2.2005. Pohjois-Savon museoverkko.  Arkistoitu 29.11.2007. Viitattu 4.9.2008.
3. ↑  Rakenteilla: Päiväranta-Vuorela  25.3.2014 (päivitetty). Liikennevirasto.  Arkistoitu 29.7.2014. Viitattu 14.4.2014.

Aiheesta muualla
----------------

* Pohjois-Savon muisti: Rautatie ja maantie Kuopiosta pohjoiseen (arkistoituna)
* Maantie Kallaveden yli, Suomen Kuvalehti, 14.03.1931, nro 11, s. 28, Kansalliskirjaston digitaaliset aineistot
* Kallaveden katkaisija, Suomen Kuvalehti, 02.07.1932, nro 27, s. 11, Kansalliskirjaston digitaaliset aineistot
* Kallansillat Google Maps -palvelussa
**Aistivamma** on aistin toimintaa heikentävä tai sen estävä vamma. Aistivamma saattaa olla synnynnäinen tai myöhemmin esimerkiksi sairauden tai onnettomuuden seurauksena kehittynyt. Aistit heikkenevät myös iän myötä.

Aistivammoja
------------

* Näkövamma
	+ Sokeus
		- Täysin sokea
		- Lähes sokea
		- Syvästi heikkonäköinen
	+ Heikkonäköisyys
		- Vaikea heikkonäköisyys
		- Heikkonäköisyys
* Kuulovamma (lievä, keskivaikea, vaikea, erittäin vaikea)
	+ Kuurous
	+ Huonokuuloisuus
* Kuurosokeus (vaikean näkö- ja kuulovamman yhdistelmä, ei välttämättä täydellinen kuurous ja sokeus)

Kuurosokeus on harvinainen yhdistelmävamma, jonka voi aiheuttaa esimerkiksi Usherin oireyhtymä tai raskauden aikainen häiriötekijä.
Vaikeasti kuulo- tai näkövammaisilla on käytettävissään useita apuvälineitä, kuten sokeiden elämää helpottavat valkoinen keppi, opaskoira ja pistekirjoitus sekä kuulovammaisille tarkoitetut kuulokojeet. Kuurot taas käyttävät viittomakieliä. Osalla kuuroista on sisäkorvaistute. On kuitenkin otettava huomioon vammojen astevaihtelut: kuurous ja sokeus ovat huonokuuloisuutta ja heikkonäköisyyttä selvästi harvinaisempia vaivoja. Suomessa on arvioitu olevan noin 80 000 näkövammaista ja jopa 300 000 kuulovammaista.
* Hajuaistin puute on nimeltään anosmia ja makuaistin puute ageusia.
* Tuntoaistin vaurioon tai puuttumiseen saatetaan viitata nimellä parestesia.

* Mm. CIPA-oireyhtymään kuuluu myös epätavallisempia aistivammoja, kuten
* analgesia (kipuaistin puute) sekä
* lämpötila-aistin puute.

Aistivammaisten apuvälineet
---------------------------

Aistivammaisten apuvälineitä käyttävät kuulo- ja näkövammaiset. Näkövammaisen henkilön tunnistettavimmat apuvälineet lienevät valkoinen keppi ja opaskoira. Kuulovammaisten apuvälineistä mainittakoon heidän yhteisössään polemiikkia herättänyt sisäkorvaistute. Apuvälineiden avulla ei välttämättä kyetä korjaamaan puuttuvaa tai heikkoa aistia, mutta ne mahdollistavat käyttäjälleen sujuvamman toiminnan.

Lähteet
-------

1. ↑   (Arkistoitu – Internet Archive)
2. ↑   (Arkistoitu – Internet Archive)
3. ↑   (Arkistoitu – Internet Archive)
4. ↑
Opettajat ilman rajoja
**Opettajat ilman rajoja -verkosto** on verkosto opetus- ja kasvatusalan ammattilaisille. Verkoston mukaan se tarjoaa suomalaisille kouluille materiaaleja globaalikasvatukseen, mahdollisuuden oman opettajuuden ja ammattitaidon käyttämiseen ja kehittämiseen, sekä mahdollisuuden tukea paikallisten opettajien osaamista kehitysmaissa.

Verkosto on useiden järjestöjen ja opetusalan toimijoiden yhteinen kansallinen verkosto, joka tarjoaa myös vapaaehtoisille mahdollisuutta toimia ja osallistua kehitysyhteistyöhön. Myös muissa maissa toimii järjestöjä samalla nimellä, mutta kansainvälistä kattojärjestelmää ei ole.

Verkostoa koordinoi Kirkon Ulkomaanapu. Kirkon Ulkomaanavun mukaan Opettajat ilman rajoja -verkostoa johtaa asiantuntijoista koostuva ohjausryhmä. Ohjausryhmässä ovat Kirkon Ulkomaanavun mukaan edustettuina muiden muassa ulkoministeriö, Opetushallitus, opetus- ja kulttuuriministeriö, Opettajakoulutuslaitos*selvennä*, Opetusalan Ammattijärjestö OAJ, CIMO, Kepa, Oulun ja Helsingin yliopistot ja Kirkkohallitus.

Verkosto määrittelee yhdeksi tavoitteekseen auttaa kehitysmaiden opettajia kehittämään ja kasvattamaan heidän pedagogista ammattitaitoaan ja tällä tavalla varmistamaan laadukkaan opetuksen toteutumista hauraimmissa valtioissa. Verkosto toimii myös kotimaassa. Kirkon Ulkomaanavun mukaan verkosto kehittää ja jakaa kouluarkeen sopivia työvälineitä, malleja, menetelmiä ja uusia materiaaleja, jotka tukevat globaalikasvatusta Suomen kouluissa. Verkosto tarjoaa alan ammattilaisille mahdollisuuden laajentaa omaa osaamistaan 3–12 kuukauden vapaaehtoisjaksoilla kehittyvissä maissa.

Lähteet
-------

1. ↑
2. ↑  Ari Vihanta: Elokuussa eläkkeelle, syyskuussa kriisipesään – Lea Hopkins on opettaja ilman rajoja  13.9.2014. Yle Uutiset. Viitattu 16.1.2015.
3. 1 2  Opettajat ilman rajoja -verkosto palkitsee globaalikasvatuksessa ansioituneen opettajan ja oppilaito  4.10.2014. Kirkon Ulkomaanapu. Viitattu 16.1.2015.
4. 1 2  Ritva Semi ja Hannele Cantell: Oppimisen onni on sama kaikkialla.  *Opettaja-lehti*, 2014, nro 7. Artikkelin verkkoversio.  (Arkistoitu – Internet Archive)